**Detalii privind alegerea reprezentantilor studentilor FSA   
pentru Senatul UPB si pentru Consiliul FSA  
(legislatura 2020-2024)**

Reprezentativitatea studenților în învățământul universitar este o componentă esențială în structurile de conducere. Studenții sunt parteneri decizionali, astfel alegerea unor reprezentanți și implicarea activă a lor în viața universității și facultății constituie un drept fundamental al acestora.

În data de........ februarie 2020, se organizează alegeri pentru reprezentanții studenților în Senatul Universității și Consiliile Facultăților, în incinta holului AN din clădirea Rectoratului, în intervalul   
09:00-21:00.

Pentru funcţiile Student reprezentant în Consiliul Facultății și Student reprezentant în Senatul Universității îşi poate depune candidatura orice student, care conform legii în vigoare și Cartei Universității Politehnica din București, este înmatriculat la una dintre cele 3 forme de învățământ: licență, masterat sau doctorat.

Un student poate candida doar la una din funcţiile de reprezentant în Consiliul Facultății sau reprezentant în Senatul Universității. Durata mandatului este de 2 ani, un student având posibilitatea ocupării a maxim două mandate cumulate, indiferent de poziție.

Nu au dreptul de a candida studenţii care:

a) au fost sancţionaţi pentru abateri de la regulile de conduită academică;

b) au fost exmatriculaţi şi nu au fost reînmatriculaţi în momentul depunerii candidaturilor;

c) au statutul de angajaţi ai universităţii.

**Calendarul alegerilor:**

* 17.02 – 21.02.2020: depunerea candidaturilor
* 22.02 – 23.02.2020: validarea candidaturilor
* 24.02.2020: afișarea pe site-ul UPB a candidaților declarați valizi pentru ocuparea funcției de student reprezentant:
* 24.02 – 26.02.2020: campanie electorală
* 27.02.2020 09:00-21:00: desfășurarea alegerilor
* 28.02.2020: anunțarea  rezultatelor pe site-ul UPB
* 28.02 – 29.02.2020: depunerea contestațiilor
* 28.02 – 01.03.2020: rezolvarea contestațiilor
* 02.03.2020: afișarea rezultatelor finale pe site-ul UPB

Candidaturile se trimit online la adresa [alegeristudenti@upb.ro](mailto:alegeristudenti@upb.ro),

cu adresa [consiliu-studenti@lsacbucuresti.ro](mailto:consiliu-studenti@lsacbucuresti.ro) pusă în Cc (opțional).

Subiectul mail-ului trebuie să respecte structura [Alegeri Senat/Consiliu] Facultatea \_\_\_\_\_\_\_\_\_\_\_\_”.

Facultatea de Stiinte Aplicate are în componența **Consiliului Facultății 11 studenți reprezentanți** și în **Senatul Universității 1 student.**

Dosarul de candidatură va conţine un formular de înscriere și un CV.

Formular de înscriere: [**[Link**](https://docs.google.com/forms/d/e/1FAIpQLScaJ8QKtazvYrTEqD8qNDdSEc2wNTbbmF6j4iNbpxQkrKwgxQ/viewform?fbzx=3948536752584375965)**]**